Suchinthana/ta-wikipedia huggingface dataset:
நத்தம் கணவாய் புரட்சி

நத்தம் கணவாய் போர், என்பது  கி.பி. 1755-ல் ஆங்கிலேயர் படை தமிழகத்தில் முதன் முதலாக மிகப் பெரிய உயிரிழப்பை சந்தித்த ஒரு யுத்தம் ஆகும்.

பின்புலம்

கி.பி.1755-ல் பெப்ரவரி மாதம் கிழக்கிந்திய கம்பெனிக்கு எதிராக மதுரை மாவட்டம், நத்தம் கணவாய் பகுதியில் நடந்த சண்டையில் 1000 ஆங்கிலேய படையினர் ஈடுபட்டனர், அதில் 970 பேர் கொல்லப்பட்டனர். 

கி.பி. 1752-ல் மதுரை நிர்வாகப் பொறுப்பு மியான் என்பவரிடம் இருந்தது. அப்போதுதான் ஆற்காடு நவாப்புகளுக்காக களத்துக்கு ஆங்கிலேய படைகள் வந்திருந்தன. கி.பி. 1755-ல் நவாப்பிற்கு  வரிவசூல் செய்யவந்த ஆங்கில தளபதி கர்னல் கீரோன் (கர்னல் அலெக்ஸாண்டர் ஹெரான்) மற்றும் கான் சாகிப், மதுரையில் உள்ள கோவில்குடி என்கிற இடத்தில் கள்ளர்கள் வணங்கக்கூடிய சாமி சிலையை எடுத்து சென்றார்கள். திருநெல்வேலி பகுதியில் வரி வசூல் செய்கிறார்கள், அங்கே நெற்கட்டான் செவ்வலில் பூலித்தேவரிடம் வரி வசூல் செய்யமுடியாமல் மதுரை திரும்பி வருகிறார்கள். அவர்களில் ஒரு பிரிவு படையினர் மதுரையில் இருந்து திருச்சி செல்வதற்க்காக ஜமால் சாகிப் என்பவர் தலைமையில் 1000 சிப்பாய்களும் சென்றார்கள். இதனிடையே கோவில்குடியில் தங்களது குலதெய்வ சிலைகளை கொள்ளையடித்துவிட்டு போன கர்னல் ஹெரானை வீழ்த்துவதற்காக கள்ளர் நாடுகளின் கள்ளர்கள் ஒருங்கிணைந்து திட்டம் தீட்டி காத்திருந்தனர்.

நத்தம் கணவாய் சண்டை 

ஆங்கிலேய படைகளை வீழ்த்த கள்ளர்கள் தேர்ந்தெடுத்த இடம் நத்தம் கணவாய். மலைகளுக்கு நடுவே செல்லும் இந்த கணவாய் பாதை வழியாக திருச்சிக்கு செல்ல திட்டமிட்டிருந்தது ஆங்கிலேய படை. இருந்த போதும் மறவர்களின் தாக்குதல் திட்டங்களை உளவாளிகள் மூலம் ஆங்கிலேயர்கள் அறிந்து வைத்திருந்தனர். இது தொடர்பாக கர்னல் ஹெரானுக்கும் எச்சரிக்கை ஓலை அனுப்பப்பட்டது.

கர்னல் ஹெரான் புத்திசாலித்தனமாக செயல்படுவதாக நினைத்து தமது ஆங்கிலேய படைகளை சிறு சிறு குழுக்களாக பிரித்து குறிப்பிட்ட கால இடைவெளியில் நத்தம் கணவாய் பகுதி வழியாக அனுப்பி வைத்துக் கொண்டிருந்தார். கர்னல் ஹெரான் எதிர்பார்த்தபடி எந்த ஒரு தாக்குதலும் கள்ளர்கள் தரப்பில் இருந்து நடத்தப்படவில்லை. ஆனால் கணவாயின் இருபக்கமும் பதுங்கி இருந்த கள்ளர் சேனை தாக்குவதற்கு காத்துக் கொண்டிருந்தது. ஆங்கிலேய படை ஒவ்வொன்றையும் முன்னேறவிட்டு பின்னால் வந்த படையை வழிமறித்து தாக்கியது. தமிழர் நிலத்தின் ஆகப் பெரும் ஆயுதங்கள் அத்தனையையும் அன்று கள்ளர் சேனை பயன்படுத்தியது. கள்ளர் சேனையின் நோக்கமான கோவில்குடி குலதெய்வ சிலைகள் ஹெரானின் படையிடம் இருந்து மீட்கப்பட்டன. 

செர்ஜியண்ட கௌல்ட் என்பவர் தலைமையில் சென்றவர்கள் அனைவரும் கள்ளர் படையினர்களால் நத்தம் பகுதியில் கொல்லப்பட்டதால், கர்னல் ஹெரான் படையினரை நான்கு பகுதியாக பிரித்து வழிநடத்தினார்.  

28 மே 1755 ல் ஆங்கிலேய  படையினர் சென்றவழிகளில் மரங்களை வெட்டிப்போட்டு, பாதையை சிறியதாக மாற்றி கள்ளர் படையினர் தாக்குதல் நடத்துகின்றனர். ஆங்கிலேய  படையினர் துப்பாக்கி மற்றும் சிறிய ரக பீரங்கிகளையும் கொண்டு தாக்கினர். கள்ளர்கள் தங்களது சாமி சிலைகளை மீட்ட பின்பு பலரையும் கொன்றனர், சிப்பாய்களில் வெறும் 30 பேர் மட்டுமே உயிர்தப்பினர். 

கேப்டன் ஜோசப்பும், கர்னல் ஹெரானும் மீதம் இருந்த வீரர்களுடன், திருச்சி சென்றனர். இந்த சண்டையில் கள்ளர் படையினர் வெற்றி பெற்றனர்.

மேற்கோள்கள்

வெளியிணைப்புகள்
 

பிரித்தானியக் கிழக்கிந்தியக் கம்பனி போர்கள்
1755 நிகழ்வுகள்
தமிழகப் போர்கள்
மகாராட்டிராவின் துணை முதல்வர்கள் பட்டியல்

மகாராட்டிராவின் துணை முதல்வர்கள் பட்டியல் (List of deputy chief ministers of Maharashtra) என்பது மகாராட்டிரா அரசாங்கத்தின் நிர்வாகத் துணைத் தலைவராகவும், அமைச்சரவையின் இரண்டாவது மிக உயர்ந்த அமைச்சராகவும் உள்ளவர் பட்டியல் ஆகும்.

துணை முதல்வர்கள் பட்டியல்

புள்ளிவிவரங்கள்

துணை முதலமைச்சர் பட்டியல்

மேலும் காண்க 

 மஹாராஷ்டிராவின் ஆளுநர்களின் பட்டியல்
 மஹாராஷ்டிராவின் முதலமைச்சர்களின் பட்டியல்
 இந்திய முதலமைச்சர்கள்

மேற்கோள்கள்
சுனில் பரத்வாஜ்

சுனில் பரத்வாஜ் (Sunil Bhardwaj) சம்மு-காசுமீரைச் சேர்ந்த இந்திய அரசியல்வாதி ஆவார். அவர் 2024 முதல் சம்மு-காசுமீர் சட்டமன்ற உறுப்பினராக உள்ளார், பாரதிய ஜனதா கட்சி உறுப்பினராக ராம்நகர் சட்டமன்றத் தொகுதியில் போட்டியிட்டு வென்றார்  .

தனிப்பட்ட வாழ்க்கை மற்றும் கல்வி 
2020 இல் சம்மு பல்கலைக்கழகத்தில் வணிக மேலாண்மையில் முனைவர் பட்டம் பெற்றுள்ள இவர் சம்மு பல்கலைக்கழகத்தில் பேராசிரியரும் ஆவார்.

மேலும் காண்க 
 2024 சம்மு-காசுமீர் சட்டப்பேரவைத் தேர்தல்
 சம்மு காசுமீர் சட்டப்பேரவை

குறிப்புகள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
இந்திய அரசியல்வாதிகள்
ரீட்டா கோக்ரா

ரீட்டா கோக்ரா (Rita gogra) என்பது இந்தியாவினைச் சேர்ந்த பக்ரிடே கெளிறு மீன் சிற்றினமாகும். இது தக்காண பீடபூமி ஆறுகளில் கிருஷ்ணா ஆறு வரை காணப்படுகிறது.<இது பெரிய ஆறுகளில் வசிப்பதாகும். இதனுடைய உடல் நீளம் மொத்தம் 26 செமீ நீளம் வரை வளரும். மனித நுகர்வுக்காக வணிக ரீதியாக  இம்மீன் பிடிக்கப்படுகிறது.

மேற்கோள்கள் 

இந்திய அகணிய உயிரிகள்
இந்திய மீன்கள்
கோதன்பர்க்

கோதன்பர்க் (Gothenburg), மக்கள்தொகை அடிப்படையில் சுவீடனில் இரண்டாவதாகவும், நோர்டிக் நாடுகளில் ஐந்தாவதாகவும் உள்ள பெரிய நகரமாகும். இது சுவீடனின் மேற்கு கடற்கரையில் அமைந்துள்ளது. நகரப்பகுதியில் சுமார் 600,000 மக்களும், பெருநகரப் பகுதியில் சுமார் 1.1 மில்லியன் மக்களும் வசிக்கின்றனர்.
அரசர் குசுடாவசு அடோல்பசு 1621 இல் அரச சாசனம் மூலம் கோதன்பர்க் நகரை நன்கு பலப்படுத்தப்பட்ட, முக்கியமான இடச்சு வர்த்தக காலனியாக நிறுவினார்.

கோதெபாய் பல்கலைக்கழகமும், சால்மர்ஸ் தொழில்நுட்ப பல்கலைக்கழகமும் இங்கு உள்ளது. வால்வோ நிறுவனம் 1927 இல் கோதன்பர்க்கில் நிறுவப்பட்டது. இப்பகுதியில் உள்ள மற்ற முக்கிய நிறுவனங்கள்: அஸ்ட்ராஜெனெகா, எரிக்சன்.

மேற்கோள்கள்

சுவீடனின் நகரங்கள்
முகேன் ராவ்

முகேன் ராவ் (Mugen Rao, பிறப்பு:1995) என்பவர் மலேசிய பாடகரும் தமிழ் திரைப்பட நடிகரும் ஆவார்.   2019 இல், பிக் பாஸ் தமிழ் நிகழ்ச்சியின்  பருவம் 3 இன்  வெற்றியாளர் ஆவார். இவர் சில சமயங்களில் எம்ஜிஆர் என்ற சுருக்கப்பெயருடன் அழைக்கப்படுகிறார்.

தனிப்பட்ட வாழ்க்கை 
முகேன் ராவ் மலேசிய தலைநகர் கோலாலம்பூரில் மூன்று குழந்தைகளில் ஒருவராகப் பிறந்தார். இவரது தந்தை பிரகாஷ் ராவ் 2020 இல் இறந்தார்.

தொழில் வாழ்க்கை 
தனது தந்தையுடன் ஒரு மேடைப் பாடகராகத் தனது இசை வாழ்க்கையைத் தொடங்கிய முகேன் ஐம்பது மேடை நிகழ்ச்சிகளில் பாடியுள்ளார். மலாய் தொலைக்காட்சி நிகழ்ச்சியான சேனந்துங் மலம் மூலம் அறிமுகமான இவர், பின்னர் கெராக் காஸ் மற்றும் கோரா உள்ளிட்ட திரைபடங்களிலும் குறும்படங்கள், தொலைக்காட்சிப் படங்கள் மற்றும் விளம்பரங்களில் சிறிய வேடங்களிலும் நடித்துள்ளார்.

2016 இல் இவரது இசை காணொலியான "கயல்விழி" வலையொளியில் தீவிரப்பரவலைத் தொடர்ந்து முகேன் ராவின் இசை வாழ்க்கை தொடங்கியது. இவரது பிற்கால இசைக் காணொலிகளில் "அன்பே ஆருயிரே", "போகிறேன்", "மயக்குறியே" மற்றும் "ஒத்த தாமரை" ஆகியவை அடங்கும். இது 2022 இல்  மெய்நிகர் உற்பத்தி தொழில்நுட்பம் மூலம் படமாக்கப்பட்டது.

2019 ஆம் ஆண்டில், இவர் பிக் பாஸ் தமிழ் நிகழ்ச்சியின் பருவம் 3இல் கலந்து கொண்டு முதல் பரிசினை வென்றதன் மூலம் இந்தியாவில் பிரபலமடையத் துவங்கினார். இந்நிகழ்ச்சியில் கலந்து கொண்ட முதல் மலேசிய போட்டியாளரும் இவரேயாவார்.  "சத்தியமா" என்ற இவரது 2019 பாடல் பிக் பாஸ் நிகழ்ச்சியில் கலந்து கொண்டதன் காரணமாக, அதிகாரப்பூர்வமாக 2020 இல்  வெளியிடப்பட்டது. பிக்பாஸ் வெற்றியைத் தொடர்ந்து தமிழ்த் திரைப்படத்துறையில் இவருக்கு உருவாகிய மவுசு மற்றும் படவாய்ப்புகள் காரணமாக சென்னைக்கு இடம் பெயர்ந்தார். .

இவர் 2020 இல் மூன்று தமிழ்த் திரைப்பட ஒப்பந்தங்களில் கையெழுத்திட்டார். வெற்றி  என்ற திரைப்படத்தில் முக்கிய கதாப்பாத்திரத்தில் நடிக்கப்போவதாக அறிவிக்கப்பட்டது . இயக்குநர் கவின் மூர்த்தியின் இயக்கத்தில் முன்னணி நாயகனாக நடித்த வேலன் என்ற திரைப்படம்  திசம்பர் 2021 இல் வெளியிடப்பட்டது. 2022 இல், இவர் திவ்ய பாரதியுடன் இணைந்து  மதில் மெல் காதல்  என்ற திரைப்படத்தின் படப்பிடிப்பைத் தொடங்கினார் .

திரைப்படவியல்

திரைப்படங்கள்

இணைய தொடர்கள்

குறும்படங்கள்

தொலைக்காட்சி

நடிகர்

மேற்கோள்கள்

வெளி இணைப்புகள் 

 

1995 பிறப்புகள்
தெலுங்கு மக்கள்
தமிழர்
பிக் பாஸ் தமிழ் போட்டியாளர்கள்
வாழும் நபர்கள்
மகாநதி ரீட்டா

ரீட்டா கிரைசியா (Rita chrysea) அல்லது மகாநதி ரீட்டா என்பது இந்தியாவினைச் சேர்ந்த பக்ரிடே கெளிறு மீன் சிற்றினமாகும். இது ஒடிசா மற்றும் மத்தியப் பிரதேசத்தில் உள்ள மகாநதி ஆற்றில் காணப்படுகிறது. இது ஆறுகள் மற்றும் பெரிய நீரோடைகளில் காணப்படுகிறது. பருவமழை மாதங்களில் முட்டையிடுதல் நிகழ்கிறது. இம்மீன் 19.5 செமீ நீளம் வரை வளரும். மனித நுகர்வுக்காக வணிக ரீதியாக மகாநதி ரீட்டா மீன் பிடிக்கப்படுகிறது.

மேற்கோள்கள் 

 

இந்திய அகணிய உயிரிகள்
இந்திய மீன்கள்
தனாமி பாலைவனம்

தனாமி பாலைவனம் (Tanami Desert) இது வடக்கு ஆஸ்திரேலியாவில் பெரும்பகுதியையும் மற்றும் மேற்கு ஆஸ்திரேலியாவில் சிறு பகுதியும் கொண்டது  இப்பாலவனம் சரளைக் கல் தரைகளும், சிறு குன்றுகளுடன் கூடியது. இப்பாலைவனம் .பரப்பளவு கொண்டது.

பழங்குடிகளும் விலங்குகளும்
இப்பாலைவனத்தின் மேற்கில் கிம்பர்லி எனும் பகுதியில்  சுராபாலா எனும் ஆத்திரேலியப் பழங்குடிகள் வாழ்கின்றனர். இப்பாலைவனத்தில் எலி வகைகள், பைம்மாவினம், சாம்பல் பருந்துகள், நீண்ட மூக்கு சினைப் பறவைகள், வாத்துகள் காணப்படுகிறது.  இப்பாலைவனம் தங்கக் கனிமங்களைக் கொண்ட பாறைக் குன்றுகள் கொண்டது.

பூர்வகுடி மக்களின் பாதுகாக்கப்பட்ட பகுதி
ஆத்திரேலியப் பழங்குடிகள் வாழும் தெற்கு தனாமி பாலைவனத்தில்  பரப்பளவு பகுதியை, சூலை 2012ல் பாதுகாக்கப்பட்ட பகுதியாக அரசு அறிவித்துள்ளது.

இதனையும் காண்க

அடிக்குறிப்புகள்

மேற்கோள்கள்
 Kelly, Kieran, (2003)  Tanami : on foot across Australia's desert heart Sydney : Pan Macmillan Australia, 2003. 
 Thackway, R and I D Cresswell (1995) An interim biogeographic regionalisation for Australia : a framework for setting priorities in the National Reserves System Cooperative Program Version 4.0 Canberra : Australian Nature Conservation Agency, Reserve Systems Unit, 1995.

வெளி இணைப்புகள்
 Australian government paper on environmental conditions

வட ஆள்புலம்
மேற்கு ஆஸ்திரேலியா
ஆத்திரேலியப் பாலைவனங்கள்
ரீட்டா குத்துர்னி

ரீட்டா குத்துர்னி என்பது இந்தியாவில் காணப்படும் பக்ரிடே குடும்ப கெளிறு மீன் சிற்றினமாகும், இது தக்காணப் பீடபூமி ஆறுகளில் கிருஷ்ணா ஆறு வரை காணப்படுகிறது. இம்மீன்கள் பெரிய ஆறுகளில் வசிக்கக்கூடியது. இதன் மொத்தம் உடல் நீளம் 30 செ.மீ. வரை இருக்கும். மனித நுகர்வுக்காக வணிக ரீதியாக இம்மீன் பிடிக்கப்படுகிறது.

மேற்கோள்கள் 

இந்திய அகணிய உயிரிகள்
இந்திய மீன்கள்
சல்வீன் ரீட்டா

ரீட்டா சாசெர்டோடம் (Rita sacerdotum) சல்வீன் ரீட்டா என்பது மியான்மர் மற்றும் தாய்லாந்தில் காணப்படும் பக்ரிடே குடும்ப கெளிறு மீன் சிற்றினமாகும். இது பெரிய ஆறுகளில் (சல்வீன் ஆறு) காணப்படுகிறது. இது இதன் பேரினத்தின் கீழ் உள்ள சிற்றினங்களில் பெரியவை. இதன் உடல் நீளம்  செ. மீ. (79 அங்குலம்) வரை வளரக்கூடியது.

மேற்கோள்கள் 

தாய்லாந்து விலங்குகள்
சிறிய மணற்பாங்கான பாலைவனம்

சிறிய மணற்பாங்கான பாலைவனம் (Little Sandy Desert), ஆஸ்திரேலியா நாட்டின் மேற்கு ஆஸ்திரேலியாவில் 1,11,500 சதுர கிலோ மீட்டர் பரப்பளவில் அமைந்துள்ளது. இப்பாலைவனம் சிறு மணற்குன்றுகளும், குட்டை மரங்களும், புதர்களும் கொண்டது.  20ஆம் நூற்றாண்டில் இப்பாலைவனத்தின் குறுக்கே கேனியங் ஸ்டாக் பாதை செல்கிறது.

விளக்கம்
சிறிய மணற்பாங்கான பாலைவனம்  பரப்பளவு கொண்டது. இதன் வடக்கில் பெரிய மணற்பாங்கான பாலைவனம், கிழக்கில்  கிப்சன் பாலைவனம் அமைந்துள்ளது. இதன் வடக்கில் கர்லமில்யி தேசியப் பூங்கா உள்ளது.

புவியியல் & மக்கள்
கடின வெப்பம் கொண்ட இப்பாலைவனம் செம்மண் குன்றுகளும், பாறைச் சமவெளிகளும், புதர்ச் செடிகளும் கொண்டது. இப்பாலைவனத்தின் சராசரி ஆண்டு மழைப்பொழிவு   ஆகும். இப்பாலைவனத்தின் மேற்கு எல்லையில் ஜிகலோங் சிற்றூர் உள்ளது. 
இங்கு மர்ட்டு மக்கள், பரமங்கூர் மற்றும் புன்மு எனும் ஆத்திரேலியப் பழங்குடிகள் வாழ்கின்றனர்.

தாவரங்களும் விலங்குகளும்
இப்பாலைவனத்தின் பெரும்பகுதிகள் சிறு குன்றுகளும், புல்வெளிகளும், புதர்ச் செடிகளும் கொண்டது. மேலும் இப்பாலைவனத்தில் தைல மரங்கள்,  கோரிம்பியா சிப்பேன்டேலி சிறு மரங்கள் மற்றும் அகாசியா செடிகள் வளர்கிறது. பல்லி மற்றும் பறவையினங்கள் காணப்படுகிறது.

மேற்கோள்கள்

மேலும் படிக்க
 Thackway, R and I D Cresswell (1995) An interim biogeographic regionalisation for Australia : a framework for setting priorities in the National Reserves System Cooperative Program Version 4.0 Canberra : Australian Nature Conservation Agency, Reserve Systems Unit, 1995.

வெளி இணைப்புகள்

Great Sandy Desert Map showing boundaries and various landmarks

மேற்கு ஆஸ்திரேலியா
ஆத்திரேலியப் பாலைவனங்கள்
பெரிய மணற்பாங்கான பாலைவனம்

பெரிய மணற்பாங்கான பாலைவனம் (Great Sandy Desert) ஆஸ்திரேலியா நாட்டின் மேற்கு ஆஸ்திரேலியா மற்றும் வடக்கு ஆஸ்திரேலியாவில்  2,84,993 சதுர கிலோ மீட்டர் பரப்பளவில் பரவியுள்ளது. இது விக்டோரிய பெரிய பாலைவனத்திற்கு அடுத்த இரண்டாவது பெரிய பாலைவனம் ஆகும். இதன் தெற்கில் கிப்சன் பாலைவனம் மற்றும் கிழக்கில் தனாமி பாலைவனம் உள்ளது.

மக்கள் தொகை
இப்பாலைவனத்தின் மேற்கில் மர்து மற்றும் கிழக்கில் பிண்டுபி எனும் இரண்டு  ஆத்திரேலியப் பழங்குடிகள் சிதறி வாழ்கிறார்கள். இப்பாலைவனத்தில் சுரங்கங்கள் தோண்டுவதற்காக இப்பழங்குடி மக்களை வலுக்கட்டயமாக  வடக்கு ஆஸ்திரேலியா பகுதிகளில் குடியமர்த்தப்பட்டனர்.

தாவரங்களும் விலங்குகளும்
இப்பாலவனத்தில் ஒரு வகை புற்கள் அதிகம் காணப்படுகிறது.
மேலும் ஆஸ்திரேலிய குள்ள  ஓட்டகங்கள், டிங்கோ நாய்கள், கங்காரு எலிகள,  கங்காரு முயல்கள் மற்றும்  சிவப்புக் கங்காருகள், பல்வகை பல்லிகள் இனங்கள்  உள்ளன. மேலும் பல்வகை கிளிகள் உள்ளது.

தட்ப வெப்பம்
இப்பாலைவனத்தின் ஆண்டின் சராசரி மழைப்பொழிவு   ஆக உள்ளது. கோடைக்கால பகல் வெப்பம்  உள்ளது. குளிர்கால வெப்பம்  வரை உள்ளது.

மேற்கோள்கள்

மேலும் படிக்க

வட ஆள்புலம்
மேற்கு ஆஸ்திரேலியா
ஆத்திரேலியப் பாலைவனங்கள்
சேக் அக்சன் அகமது

சேக் அக்சன் அகமது (Sheikh Ahsan Ahmed) சம்மு-காசுமீரைச் சேர்ந்த இந்திய அரசியல்வாதி ஆவார். அவர் 2024 முதல் சம்மு-காசுமீர் சட்டமன்ற உறுப்பினராக உள்ளார், சம்மு-காசுமீர் தேசிய மாநாட்டுக் கட்சியின் உறுப்பினராக லால் சௌக் சட்டமன்றத் தொகுதியில் வென்றார். இவர் முன்னாள் மாநிலச் சட்டமன்ற மேலவை உறுப்பினாரான  சேக் குலாம் காதிர் பர்தேசியின் (Sheikh Ghulam Qadir Pardesi) மகன் ஆவார்.

மேலும் காண்க 

 2024 சம்மு-காசுமீர் சட்டப்பேரவைத் தேர்தல்
 சம்மு காசுமீர் சட்டப்பேரவை

குறிப்புகள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
குல்காம் சட்டமன்றத் தொகுதி

குல்காம் சட்டமன்றத் தொகுதி (Kulgam Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். குல்காம் சட்டமன்றத் தொகுதி அனந்த்நாக்-ரஜோரி மக்களவைத் தொகுதியின் ஒரு பகுதியாகும்.

சட்டப்பேரவை உறுப்பினர்கள்

தேர்தல் முடிவுகள்

2024

மேலும் காண்க 

 குல்காம்
 குல்காம் மாவட்டம்

மேற்கோள்கள் 

 

சம்மு காசுமீர் சட்டப் பேரவை தொகுதிகள்
சாகீனா மசூத்

சகீனா மசூத் (Sakeena Masood) சம்மு-காசுமீரைச் சேர்ந்த இந்திய அரசியல்வாதி ஆவார். அவர் சம்மு-காசுமீர் சட்டமன்ற உறுப்பினராக உள்ளார், 2024 இல் நடைபெற்ற சட்டமன்ற தேர்தலில் சம்மு-காசுமீர் தேசிய மாநாட்டுக் கட்சியின் வேட்பாளராக  தம்கால் கஞ்சி போரா சட்டமன்றத் தொகுதியில் போட்டியிட்டு வென்றார் .

மேலும் காண்க 

 2024 சம்மு-காசுமீர் சட்டப்பேரவைத் தேர்தல்
 சம்மு காசுமீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
இராம்நகர் சட்டமன்றத் தொகுதி (சம்மு)

இராம்நகர் சட்டமன்றத் தொகுதி (Ramnagar, Jammu and Kashmir Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இராம்நகர் உதம்பூர் மக்களவைத் தொகுதியின் ஒரு பகுதியாகும்.

சட்டப்பேரவை உறுப்பினர்

தேர்தல் முடிவுகள்

2024

2014

மேலும் காண்க 

 ராம்நகர்
 உதம்பூர் மாவட்டம்

மேற்கோள்கள் 

 

உதம்பூர் மாவட்டம்
சம்மு காசுமீர் சட்டப் பேரவை தொகுதிகள்
ஜொகூர் பாரு கிழக்கு இணைப்பு நெடுஞ்சாலை

ஜொகூர் பாரு கிழக்கு இணைப்பு நெடுஞ்சாலை அல்லது மலேசிய கூட்டரசு சாலை 38 (ஆங்கிலம்: Malaysia Federal Route 38; அல்லது Johor Bahru Eastern Dispersal Link Expressway); மலாய்: Laluan Persekutuan Malaysia 38 அல்லது Lebuhraya Penyebaran Timur Johor Bahru)   என்பது மலேசியா, ஜொகூர், ஜொகூர் பாரு மாநகரத்தில் உருவாக்கப்பட்ட மிக நவீன நெடுஞ்சாலை ஆகும்.

ஜொகூர் பாரு கிழக்கு இணைப்பு நெடுஞ்சாலை என்பது 8.1 கிலோமீட்டர் (5.0-மைல்) நீளம் கொண்ட அதிவேக நெடுஞ்சாலை என அறியப்படுகிறது. 

இந்தச் சாலை, மலேசிய வடக்கு-தெற்கு விரைவுச்சாலை, தெற்கு வழித்தடத்தின் இறுதிக் கட்டத்தில் பாண்டான் நகர மையத்தில் உள்ள மலேசியா-சிங்கப்பூர் தரைப்பாலத்துடன் இணைகிறது.

பொது

சிங்கப்பூருக்குள் எல்லை தாண்டிச் செல்லும் வாகனப் போக்குவரத்துகள், ஜொகூர் பாரு நகர மையத்தை எளிதாகக் கடந்து செல்லவும்; தெப்ராவ் நெடுஞ்சாலையில் (Johor Bahru–Kota Tinggi Highway) நெரிசலைக் குறைக்கவும் இந்த அதிவேக நெடுஞ்சாலை கட்டப்பட்டது.

இந்த அதிவேக நெடுஞ்சாலையின் கட்டுமானச் செலவு ரிங்கிட் RM 1 பில்லியன் ஆகும்.

ஒன்பதாவது மலேசியா திட்டம்

இந்தச் சாலையின் கிலோமீட்டர் 0; மலேசியா-சிங்கப்பூர் எல்லையில் சுல்தான் இசுகந்தர் கட்டிடத்திற்கு முன்;  ஜொகூர் பாரு சுங்கம், குடியேற்றம் மற்றும் தனிமைப் படுத்துதல் (Customs, Immigration and Quarantine (CIQ) Complex) வளாகத்திற்கு அடுத்ததாக அமைந்துள்ளது.

2004-ஆம் ஆண்டில், ஒன்பதாவது மலேசியா திட்டத்தின் (Ninth Malaysia Plan) (2006-2010) கீழ், ஜொகூர் பாரு கிழக்குப் பரவல் இணைப்பின் (Johor Bahru Eastern Dispersal Link) கட்டுமானம் முன்மொழியப்பட்டது. 

ஜொகூர் பாரு கிழக்கு இணைப்பு நெடுஞ்சாலையின் கட்டுமானம் 1 அக்டோபர் 2007-இல் தொடங்கி; 20 மார்ச் 2012-இல் நிறைவடைந்தது. 1 ஏப்ரல் 2012 அன்று, நெடுஞ்சாலை பொதுமக்களுக்கு திறக்கப்பட்டது.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க
 ஜொகூர் பாரு
 பாசிர் பெலாங்கி
 மலேசியா-சிங்கப்பூர் தரைப்பாலம்
 பாசிர் கூடாங்-பெர்மாஸ் ஜெயா நெடுஞ்சாலை
 மலேசிய தெற்கு வழித்தடம்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
சக்தி ராஜ் பாரிக்கர்

சக்தி ராஜ் பாரிகர் (Shakti Raj) ஓர் இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். பரிகர் சம்மு காசுமீரில் உள்ள தோடா மாவட்டத்தில் உள்ள தோடா சட்டமன்றத் தொகுதியிலிருந்து சம்மு காசுமீர் சட்டப் பேரவையின் சட்டப்பேரவை உறுப்பினராகவும், பாரதிய ஜனதா கட்சி - சம்மு காசுமீர் மக்களின் சனநாயக கட்சி (Jammu and Kashmir People's Democratic Party) அரசாங்கத்தில் இணை அமைச்சராகவும் பணியாற்றியுள்ளார்.

ஆரம்பகால வாழ்க்கை மற்றும் கல்வி
மேல்நிலை கல்வியில் தேர்ச்சிப் பெற்ற பிறகு, சக்தி பரிகார் ஒரு பிரெஞ்சு பன்னாட்டு நிறுவனத்தில் பணியாற்றினார். பின்னர் சொந்தமாக தொழில் தொடங்கினார்.

அரசியல் வாழ்க்கை
2008ஆம் ஆண்டில் பாரதிய ஜனதா கட்சியில் சேர்ந்த இவர், இந்தர்வால் சட்டமன்றத் தொகுதியில் நடைபெற்ற சட்டமன்றத் தேர்தலில் போட்டியிட்டு தோல்வியடைந்தார். 2014ஆம் ஆண்டில், முசுலிம் பெரும்பான்மை கொண்ட தோடாவிலிருந்து 4,040 வாக்குகள் வித்தியாசத்தில் தேர்ந்தெடுக்கப்பட்ட பின்னர் பாரிகர் அரசியல் வட்டாரங்களை ஆச்சரியப்படுத்தினார். இவர் காங்கிரசு சட்டமன்ற உறுப்பினர் அப்துல் மசித் வாணியை தோற்கடித்தார். அப்துல் மசித் 20,532 வாக்குகளைப் பெற்றார். உமர் அப்துல்லா வேட்பாளர் சம்மு-காசுமீர் தேசிய மாநாட்டு கட்சி 16,416 வாக்குகளைப் பெற்று மூன்றாவது இடத்தைப் பிடித்தார்.

30 ஏப்ரல் 2018 அன்று, சக்தி பாரிகர் பாஜக-பிடிபி அரசாங்கத்தில் இணை அமைச்சராக நியமிக்கப்பட்டார்.

2020 சனவரி 13 அன்று, சம்மு-காசுமீரில் இருந்து பாரதிய ஜனதா கட்சியின் தேசியக் குழு உறுப்பினராக பாரிகர் தேர்ந்தெடுக்கப்பட்டார். இக்குழுவில் உதம்பூர் மக்களவை பிரதிநிதியாக இருந்தார்.

2023 சூலை 22 அன்று, பாரிகர் பாதுகாப்பு அமைச்சர் ராஜ்நாத் சிங் சந்தித்தார். தோடா மாவட்டப் பாதுகாப்பு சாலைகள் மற்றும் முந்தைய தோடா மாவட்டத்தில் இந்திய ராணுவத்தின் சிறப்பு ஆட்சேர்ப்பு பேரணி குறித்து இவர் விவாதித்தார். பாரிகருக்கு அனைத்து உதவிகளும் செய்வதாக பாதுகாப்பு அமைச்சர் உறுதியளித்தார்.

மேற்கோள்கள் 

1970 பிறப்புகள்
வாழும் நபர்கள்
ஜம்மு காஷ்மீர் அரசியல்வாதிகள்
தியாகராய நகர் பத்மாவதி கோயில்

பத்மாவதி கோயில் என்பது இந்தியாவின் தமிழ்நாடு மாநிலத்தில் சென்னை மாவட்டத்தின் தியாகராய நகர் பகுதியில் அமையப் பெற்றுள்ள ஓர் இலட்சுமி கோயில் ஆகும்.

அமைவிடம் 
கடல் மட்டத்திலிருந்து சுமார் 29.87 மீ. உயரத்தில், () என்ற புவியியல் ஆள்கூறுகள் கொண்டு, தியாகராய நகர் பகுதியில், ஜி. என். செட்டி சாலை என்று அழைக்கப்படும் கோபதி நாராயண செட்டி சாலையில் இக்கோயில் அமைந்துள்ளது.

கோயில் நில தானம் 
இந்தியாவிலேயே திருமலை திருப்பதி தேவஸ்தானத்தால் பத்மாவதி தாயாருக்காக, தமிழ்நாட்டில் முதன் முதலாகக் கட்டப்பட்டுள்ள இக்கோயிலுக்காக, விஷ்ணு பக்தைகளான, முன்னாள் நடிகை காஞ்சனாவும் அவரது சகோதரியும் பல கோடி ரூபாய் மதிப்புள்ள தங்கள் சொந்த நிலங்களைத் தானமாகக் கொடுத்துள்ளனர்.

பூமி பூசை 
காஞ்சிபுரம் சங்கர மடத்தின் பீடாதிபதி விஜயேந்திர சரசுவதி சுவாமிகளால் 2021 ஆம் ஆண்டு பெப்பிரவரி 13ஆம் நாள் இக்கோயிலுக்கான பூமி பூசை, சென்னை தியாகராய நகரில் தற்போது இக்கோயில் அமைந்துள்ள இடத்தில் நடைபெற்றது.

சிறப்பம்சங்கள் 
சுமார் ஆறு கிரவுண்ட் நிலத்தில், மூன்று கிரவுண்ட் அளவுள்ள நிலத்தில் கோயில் கட்டப்பட்டுள்ளது. மீதமுள்ள இடத்தில் மண்டபம், புஷ்கரணி, மடப்பள்ளி மற்றும் வாகன நிறுத்துமிடம் ஆகியவை உருவாக்கப்பட்டுள்ளன. மூலவரான தாயார் சிலை ஒரே கல்லில் செதுக்கப்பட்டுள்ளது. நாலரை அடி உயரமும் மூன்றரை அடி அகலமும் கொண்டதாக மூலவர் சிலை வடிவமைக்கப்பட்டுள்ளது.

மன்னர்கால முறையில் கற்களால் இக்கோயில் கட்டப்பட்டுள்ளது. மூன்று நிலைகளையுடைய இக்கோயிலின் இராஜ கோபுரம் அழகிய சிற்ப வேலைப்பாடுகளுடன் திகழ்கிறது. இராமானுசர், விஷ்வக்சேனா ஆகியோர் சிலைகள் இக்கோயிலை அலங்கரிக்கின்றன. தாயார் சன்னதியின் துவார பாலகிகள் வனமாலி, பலாக்கினி ஆகிய இருவரின் சிலைகளும் சன்னதியின் வாயிலில் காணப்படுகின்றன. சுமார் 10 கோடி இந்திய ரூபாய் மதிப்பீட்டில் இக்கோயில் கட்டப்பட்டுள்ளது.

மகா கும்பாபிசேகம் 
இக்கோயிலின் மகா கும்பாபிசேகம் 17 மார்ச்சு 2023 அன்று, தியாகராய நகர் பத்மாவதி தாயார் கோயில் வளாகத்தில் நடைபெற்றது.

மேற்கோள்கள் 

சென்னையிலுள்ள இலெட்சுமி கோயில்கள் 
சென்னையிலுள்ள அம்மன் கோயில்கள்
சென்னை மாவட்டத்திலுள்ள இலெட்சுமி கோயில்கள் 
சென்னை மாவட்டத்திலுள்ள வைணவக் கோயில்கள்
ரீட்டா மேக்ராகாந்தசு

ரீட்டா மேக்ராகாந்தசு (Rita macracanthus) என்பது சிந்து ஆற்று வடிகால் பகுதியில் காணப்படும் பக்ரிடே குடும்ப கெளிறு மீன் சிற்றினமாகும். இது ஆப்கானித்தான், இந்தியா மற்றும் பாக்கித்தானில் காணப்படுவது பதிவு செய்யப்பட்டுள்ளது. வங்காளதேசத்தின்உள்ளூர் பெயரில் ரீட்டா எனும் பேரினப் பெயரும் மேக்ராகாந்தசு என்பது கிரேக்க மொழிச் சொல்லான மோக்ராசு (makros) என்பதிலிருந்து தோன்றியது. இதன் பொருளானது நீளம் என்பதாகும். இதனுடன் முள் எனும் பொருள்படும் அகந்தா இணைந்து சிற்றினப் பெயர் தோன்றியது. இந்த சிற்றினத்தின் நீண்ட முதுகு மற்றும் முன்தோல் முதுகெலும்புகளை இச்சொல் குறிக்கும். இம்மீனின் உடல் நீளம் 26.3 செமீ வரை இருக்கும்.

ரீ. மேக்ராகாந்தசு முதுகெலும்பற்ற விலங்குகளையும் சிறிய மீன்களையும் உணவாகக் கொள்கிறது. இதன் இனப்பெருக்கக் காலம் சூன் முதல் சூலை இறுதி வரை நீடிக்கும். இனப்பெருக்கக் காலத்தில் மீன்கள் குளங்களின் குளிர்ந்த நீர்நிலைகளுக்கு இடம்பெயர்கின்றன.

மேற்கோள்கள் 

 
இந்திய மீன்கள்
கெளிறு மீன்
சன்டோலிரா லேட்டிப்ரோசா

சன்டோலிரா லேட்டிப்ரோசா (Sundolyra latebrosa) என்பது சுமாத்திராவில் காணப்படும் பக்ரிடே குடும்ப கெளிறு மீன் சிற்றினம் ஆகும். இந்தச் சிற்றினமானது வடமேற்கு சுமாத்திராவில் குரூங் பாபா ரோட் வடிகாலில் காணப்படுகிறது. இம்மீன் 20 செ.மீ. உடல் நீளம் வரை வளரக்கூடியது. ச. லேட்டிப்ரோசா மலைப்பகுதி ஓடைகளில் வாழ்கிறது. இப்பகுதியில் பெரிய பாறைகள் மற்றும் கூழாங்கல் கொண்ட அடிப்பகுதி, பெரிய பாறைகளுக்கு இடையே காணப்படும் பிளவில் வாழ்கின்றது. இந்தச் சிற்றினம் இதன் பேரினமான சன்டோலிராவில் அறியப்பட்ட ஒரே சிற்றினம் ஆகும்.

மேற்கோள்கள் 

கெளிறு மீன்
இராம்கர் சட்டமன்றத் தொகுதி

இராம்கர் சட்டமன்றத் தொகுதி (Ramgarh, Jammu and Kashmir Assembly constituency) இந்தியாவின் வடமாநிலமான சம்மு காசுமீரின் சம்மு காசுமீர் சட்டப் பேரவையின் 90 சட்டமன்ற தொகுதிகளுள் ஒன்றாகும். இத்தொகுதி 2022 ஆம் ஆண்டு தோற்றுவிக்கப்பட்டது.

சட்டப்பேரவை உறுப்பினர்கள்

தேர்தல் முடிவுகள்

2024

மேற்கோள்கள் 

 

சம்மு காசுமீர் சட்டப் பேரவை தொகுதிகள்
இலித்தியம் மோனாக்சைடு எதிர்மின்னயனி

இலித்தியம் மோனாக்சைடு எதிர்மின்னயனி (Lithium monoxide anion) என்பது (LiO−) என்ற மூலக்கூற்று வாய்ப்பாட்டால் அறியப்படும் வாயு நிலையில் உள்ள ஒரு மீக்கார அயனியாகும்.  2008 ஆம் ஆண்டு வரை இலித்தியம் மோனாக்சைடு எதிர்மின்னயனி மிகவும் வலுவான அறியப்பட்ட காரமாக இருந்தது. இதன் பின்னர் கட்டமைப்பில் மாறுபட்ட ஈரெத்தினைல் பென்சீன் ஈரயனி அதிக புரோட்டான் தொடர்பைக் கொண்டிருப்பதாகத் தீர்மானிக்கப்பட்டது. இலித்தியம் மோனாக்சைடு எதிர்மின்னயனி கண்டுபிடிக்கப்படுவதற்கு முன்னர் மெத்தினைடு அயனி வலுவான காரமாக இருந்தது.

இலித்தியம் மோனாக்சைடு எதிர்மின்னயனியின் புரோட்டான் நாட்டம்  ~1782 கிலோயூல்/மோல் ஆகும்.

தயாரிப்பு
மோதலால் தூண்டப்பட்ட விலகல் நிலைமைகளின் கீழ் இலித்தியம் ஆக்சலேட்டு அயனின் தொடர்ச்சியான கார்பாக்சில் நீக்கம் மற்றும் கார்பனைல் நீக்கம் வினைகளின் மூலம் நிறைநிறமாலைமானியில் இந்த அயனி தயாரிக்கப்படுகிறது:

LiO−C(=O)−CO−2 → LiO−C(=O)− + CO2
LiO−C(=O)− → LiO− + CO

இலித்தியம் மோனாக்சைடு எதிர்மின்னயனியை தயாரிக்க உதவும் மேலே உள்ள முறை திறனற்றதாகவும் செயல்படுத்த கடினமானதாகவும் உள்ளது. தேவையான அயனி காற்றில் உள்ள ஈரப்பதம் மற்றும் மூலக்கூறு ஆக்சிசனுடன் விரைவாக வினைபுரிகிறது. மோதல் தூண்டப்பட்ட விலகல் செயல்முறையுன் படிகளை செயல்படுத்த கருவியில் அறிமுகப்படுத்தப்படும் உயர் அழுத்த ஆர்கானால் வினை மேலும் தீவிரமடைகிறது.

மேலும் காண்க
இலித்தியம் ஆக்சைடு

மேற்கோள்கள்

இலித்தியம் சேர்மங்கள்
மலேசிய கூட்டரசு சாலை 50

பத்து பகாட்-குளுவாங்-மெர்சிங் சாலை அல்லது மலேசிய கூட்டரசு சாலை 50 (ஆங்கிலம்: Malaysia Federal Route 50; அல்லது Batu Pahat–Kluang–Mersing Road); மலாய்: Laluan Persekutuan Malaysia 50 அல்லது Jalan Batu Pahat–Kluang–Mersing)  என்பது மலேசியா, ஜொகூர் மாநிலத்தின் பத்து பகாட்; குளுவாங்; மெர்சிங் மாவட்டங்களில் உள்ள கூட்டரசு சாலை ஆகும்.

ஜொகூர் மாநிலத்தில், மேற்கில் உள்ள பத்து பகாட் நகரத்தையும் கிழக்கில் உள்ள ஜெமாலுவாங் நகரத்தையும் இந்தச் சாலை இணைக்கிறது.

பொது

ஆயர் ஈத்தாம் மாற்றுச் சாலை வழியாக  மலேசிய தெற்கு வழித்தடத்தை அடைவதற்கு இது ஒரு முக்கியச் சாலையாகவும் அமைகிறது.

இந்தச் சாலையின் கிலோமீட்டர் 0; மலேசிய கூட்டரசு சாலை 5-இன் சாலைப் பரிமாற்றத்தில், சோகா மலைக்கு (Mount Soga) அருகில், பத்து பகாட் நகரில் அமைந்துள்ளது.

வரலாறு

1911-ஆம் ஆண்டில், ஜொகூர் மாநில அரசு பிரித்தானிய காலனி அரசாங்கத்துடன் இணைந்து ஜொகூர் பாருவில் இருந்து பத்து பகாட் மற்றும் மூவார் வரையிலான சாலை வலையமைப்பை உருவாக்கியது. இதன் விளைவாக, பத்து பகாட்-குளுவாங்-மெர்சிங் சாலை 1919-இல் நிறைவடைந்தது. அங்கு இன்றைய மலேசிய கூட்டரசு சாலை 5-இன் ஒரு பகுதி உள்ளது.[4]

2002-ஆம் ஆண்டு, பத்து பகாட்டில் இருந்து குளுவாங் வரையிலான நான்கு வழிப்பாதையுடன், இந்த மலேசிய கூட்டரசு சாலை 50 ஓரளவிற்கு மேம்படுத்தப்பட்டது. மீதமுள்ள சாலை இரண்டு வழிச்சாலையாக உள்ளது.

சனவரி 13, 2007 அன்று, குளுவாங்-மெர்சிங் சாலையில் உள்ள சுங்கை செம்பெரோங் பாலம் திடீர் வெள்ளத்தின் காரணமாக இடிந்து விழுந்தது.

சாலைத் தரம்

இந்த  நெடுஞ்சாலையின் பெரும்பாலான பகுதி, ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

ககாங்-கங்கார் லெங்கோர்-ஜெமாலுவாங் சாலைப் பகுதியில் குரங்குகள் மற்றும் யானைகளின் நடமாட்ட அடையாள அறிவிப்புகள் உள்ளன.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க

 ஆயர் ஈத்தாம்
 குளுவாங்
 ககாங்
 மெர்சிங்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
இராம்பன் சட்டமன்றத் தொகுதி

இராம்பன் சட்டமன்றத் தொகுதி (Ramban Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இராம்பன் உதம்பூர் மக்களவைத் தொகுதியின் ஒரு பகுதியாகும்.

சட்டப்பேரவை உறுப்பினர்கள்

தேர்தல் முடிவுகள்

2024

மேலும் காண்க 

 இராம்பன் மாவட்டம்

மேற்கோள்கள் 

 

இராம்பன் மாவட்டம்
சம்மு காசுமீர் சட்டப் பேரவை தொகுதிகள்
சதீசுகுமார் சர்மா

சதீசு குமார் சர்மா (Satish Kumar Sharma) இந்திய தேசிய காங்கிரசு கட்சியைச் சேர்ந்த ஓர் அரசியல்வாதி ஆவார். இவர் இந்திய நாடாளுமன்றத்தின் உறுப்பினராவார். இந்திய நாடாளுமன்றத்தின் உத்தராகண்டம் மேலவையான மாநிலங்களவை பிரதிநிதி ஆவார்.

மேற்கோள்கள்

வெளி இணைப்புகள் 
 மாநிலங்களவை இணையதளத்தில் சுயவிவரம்

உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
இந்திய தேசிய காங்கிரஸ் அரசியல்வாதிகள்
மிசுடசு விட்டேட்டசு

மிசுடசு விட்டேட்டசு (Mystus vittatus) வரியுடைய க்குள்ள கெளிறு என்பது பக்ரிடே குடும்பத்தைச் சேர்ந்த ஒரு கெளிறு மீன் ஆகும். இது ஆசிய நாடுகளான பாக்கித்தான், இந்தியா, இலங்கை, நேபாளம், வங்களாதேசம் மற்றும் அநேகமாக மியான்மர் ஆகியவற்றில் காணப்படுகிறது. மண் அடிப்பகுதியில் ஏரிகள் மற்றும் சதுப்பு நிலங்களில் ஓரளவு தாவரங்களுடன் உள்ள உவர்நீர் அமைப்புகளில் இது காணப்படுகிறது. தென்கிழக்கு ஆசிய நாடுகளில் இதன் எண்ணிக்கை குறித்த விவாதம் உள்ளது. ஏனெனில் இந்தப் பிராந்தியத்தில் உள்ள மிசுடசு சிற்றினங்களுக்கிடையே நெருக்கமான உருவவியல் ஒற்றுமைகள் உள்ளன.

இது அதிகபட்சமாக 21 செமீ நீளம் வரை வளரும்.  மீன்பிடித்தல், செல்லப்பிராணி வர்த்தகம் மற்றும் வாழ்விட அழிவு காரணமாகச் சமீப காலங்களில் இதன் எண்ணிக்கை குறைந்து வருவதாக அறியப்படுகிறது. இவை முட்டையிடும் போது ஒலியை உருவாக்குகின்றன என்று அறியப்படுகிறது.

மேற்கோள்கள் 

கெளிறு மீன்
இந்திய மீன்கள்
மிசுடசு அங்கூட்டா

இலங்கைக் குள்ளக் கெளிறு (Sri Lanka dwarf catfish) எனும் மிசுடசு அங்கூட்டா  (Mystus ankutta) பக்ரிடே குடும்பத்தைச் சேர்ந்த ஒரு கெளிறு மீன் சிற்றினம் ஆகும். இலங்கையில் களனி கங்கை ஆற்றிலிருந்து நில்வலா ஆறு வரை உள்ள நன்னீர் நிலைகளில் இது காணப்படுகிறது.

இலங்கைக் குள்ளக் கெளிறு 7.9 செமீ நீளம் (உடல்) வரை வளரும். இந்த மீன் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக வகைப்படுத்தப்பட்டுள்ளது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
கெளிறு மீன்
இலங்கை உயிரினங்கள்
விட்டேக்கர் பூனை பாம்பு

போய்கா டைட்டோனி விட்டேக்கேரி (Boiga dightoni whitakeri) அல்லது விட்டேக்கர் பூனை பாம்பு என்பது கொலுப்ரிடே குடும்ப பாம்புச் சிற்றினம் ஆகும். இந்த பாம்பு இரவாடுதல் வகையினையும் மரங்களில் வாழக்கூடியதாகும். இப்பாம்புகள் வரியுடைய பற்களையும் இதன் மூலம் நச்சினைச் செலுத்தும் தன்மையுடையது. இது தென்னிந்தியாவில் மேற்குத் தொடர்ச்சி மலைகளிலும், கேரளா மற்றும் தமிழ்நாடு மாநிலங்களில் காணப்படுகிறது.

சொற்பிறப்பியல் 
இந்திய ஊர்வன பாதுகாப்பு, கல்வியின் முன்னோடியான புகழ்பெற்ற இந்திய ஊர்வனவியலாளர் உரோமுலசு விட்டேக்கரின் பெயரால் இப்பாம்பு விட்டேக்கர் பூனைப் பாம்பு எனப் பெயரிடப்பட்டுள்ளது.

கண்டுபிடிப்பின் வரலாறு 
சமீபத்தில் (2021) தமிழ்நாடு மற்றும் கேரளா மேற்குத் தொடர்ச்சி மலையைச் சேர்ந்த போய்கா ஆய்வின் போது இது கண்டுபிடிக்கப்பட்டது. மேலும் இலங்கையில் காணப்படும் மற்றொரு சிற்றினமான இலங்கை பூனை பாம்பான போய்கா சிலோனென்சிசு உடன் இதற்கு நெருக்கமான தொடர்பு இருப்பது கண்டறியப்பட்டது. எனவே இப்பாம்பு புதிய சிற்றினமாக விவரிக்கப்பட்டது. மேலும் இது போய்கா விட்டேக்கேரி என்று பெயரிடப்பட்டது. 2023ஆம் ஆண்டில், இது போய்கா டைட்டோனியின் துணையினமாகக் கருதப்பட்டது.

மாதிரி சிற்றினம் 
 நிறைவகை: பா. இ. வ. ச. 3597 (முன்னர் சி. ஈ. எசு. எசு 255) தேவார் மாலா வகை வட்டாரத்தைச் சேர்ந்த முதிர்ச்சியடைந்த ஆண். 
 மூல வகை: பா. இ. வ. ச. 1863. சேகரிப்பு கேரளா எர்ணாகுளம் மாவட்டத்தில் உள்ள புல்லம்பாராவைச் சேர்ந்த கே. ஜி. அடியோதி.

அடையாள அம்சங்கள் 
மேற்குத் தொடர்ச்சி மலையில் காணப்படும் போய்கா பேரினத்தில் 19 நடுத்தர அளவிலான செங்குத்தான செதில்களைக் கொண்டுள்ளது. வாலடிச் செதில்கள் 88 முதல் 98 வரை காணப்படும். பழுப்பு நுரை வண்ண வெளிப்பகுதியில் ஆரஞ்சு குறுக்கு கோடுகள் மங்கலான அடையாளங்களுடன் காணப்படும். வயிற்றுப் புற பக்கவாட்டில் சிறு புள்ளிகள் காணப்படும்.

பரம்பல் 
போய்கா டைட்டோனி விட்டேக்கேரி என்பது இரவில் புதர்கள் மற்றும் மரங்களில் தீவிரமாக இரைதேடும் பாம்பு ஆகும். இந்தச் சிற்றினம் தென்னிந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இது தமிழ்நாடு மற்றும் கேரள மாநிலங்களில், தேவர்மலை, குற்றாலம், அகத்தியமலை மற்றும் இடுக்கி மாவட்டம், அதாவது முந்தைய எர்ணாகுளம் போன்ற பகுதிகளில் காணப்படுகிறது.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
இந்திய ஊர்வன
நமீபியானா

நமீபியானா (Namibiana) என்பது லெப்டோடைப்ளோபிடே குடும்பத்தைச் சேர்ந்த பாம்பு பேரினம் ஆகும். இப்பேரினத்தில் உள்ள அனைத்துச் சிற்றினங்களும் முன்பு லெப்டோடைப்ளோப்சு பேரினத்தில் வைக்கப்பட்டன.

சிற்றினங்கள் 
நமீபியானா பேரினத்தில் பின்வரும் 5 சிற்றினங்கள் உள்ளன. 

 நமீபியானா கிராசிலியர், மெல்லிய நூல் பாம்பு, மெல்லிய புழு பாம்பு 
 நமீபியானா லாபியாலிசு, தாமரா நூல் பாம்பு
 நமீபியானா லேட்டிப்ரான்சு, பெங்குயேலா புழு பாம்பு, இசுடெர்ன்பெல்டு நூற் பாம்பு
 நமீபியானா ஆக்சிடென்டாலிசு, மேற்கத்திய நூல் பாம்பு, மேற்கத்திய புழு பாம்பு
 நமீபியானா ரோசுட்ராட்டா, போகாஜின் குருட்டுப் பாம்பு, அங்கோலா நூற் பாம்பு

மேற்கோள்கள் 

பாம்புகள்
சகாயத்ரியோபிசு

சகாயத்ரியோபிசு (Sahyadriophis) என்பது கொலுப்ரிடே குடும்பத்தைச் சேர்ந்த பாம்புகளின் பேரினம் ஆகும். இந்தப் பேரினம் இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி ஆகும்.

வகைப்பாட்டியல் 
சகாயத்ரியோபிசு பேரினமானது 2023ஆம் ஆண்டில் சகாயத்ரியோபிசு உத்தராகதி மாதிரி இனத்துடன் உருவாக்கப்பட்டது. முன்பு கெபியசு பேரினத்தில் வைக்கப்பட்டிருந்த நீலகிரி கீல்பேக் இந்தப் பேரினத்திற்கு மாற்றப்பட்டது. மூலக்கூறு தரவுகள் செனோக்ரோபிசு, போலியா மற்றும் அட்ரெடியம் ஆகியவற்றைக் கொண்ட உயிரினக்கிளையில் சகோதர உயிரலகாக வகைப்படுத்தப்பட்டது. இது ஒலிகோசீன் காலத்தின் பிற்பகுதியில் அல்லது ஆரம்பக்கால மயோசீன் காலத்தில் கூறப்பட்ட உயிரினக் கிளையிலிருந்து வேறுபட்டது.

சிற்றினங்கள் 
தற்போது இந்தப் பேரினத்தில் இரண்டு சிற்றினங்கள் உள்ளன. இவை:

 சகாயத்ரியோபிசு  பெடடோமி (குந்தர், 1864-நீலகிரி கீல்பேக்
 சகாயத்ரியோபிசு உத்தராகதி (படேல், தாக்கரே, காம்ப்பெல் & மிர்சா, 2023)

மேற்கோள்கள் 

மேற்குத் தொடர்ச்சி மலையின் அக இட விலங்குகள்
இந்திய ஊர்வன
தென்னிந்திய புத்தர் கோயில், பெரம்பூர்

தென்னிந்திய புத்தர் கோயில் என்பது இந்தியாவில் தமிழ்நாடு மாநிலத்தின் சென்னையிலுள்ள பெரம்பூர் பகுதியில் அமையப் பெற்றுள்ள ஒரு புத்த விகாரம் ஆகும்.

அமைவிடம் 
கடல் மட்டத்திலிருந்து சுமார் 29.9 மீ. உயரத்தில், () என்ற புவியியல் ஆள்கூறுகள் கொண்டு, பெரம்பூர் பகுதியில் இப்புத்த விகாரம் அமைந்துள்ளது.

விபரங்கள் 
2018 ஆம் ஆண்டு சனவரி 14 ஆம் நாள் பொதுமக்கள் பயன்பாட்டிற்காக இந்த புத்த விகாரம் திறக்கப்பட்டது. பர்மா, கம்போடியா, தாய்லாந்து, இலங்கை ஆகிய நாடுகளிலிருந்து வந்த புத்த பிக்குகள் மற்றும் தென்னிந்திய புத்தர் சங்கம் சார்பில் கலந்து கொண்டவர்களால் இந்த புத்தர் கோயில் துவக்கி வைக்கப்பட்டது. சுமார் 6 அடி உயரமுள்ள தியான நிலையில் அமர்ந்து காணப்படும் புத்தர் சிலை இங்கு நிறுவப்பட்டுள்ளது. சென்னை மற்றும் அதன் சுற்று வட்டாரப் பகுதிகளில் புத்தர் போதனைகளைப் பரப்பி சீர்திருத்தம் செய்வதே இங்குள்ள புத்த பிக்குகளின் நோக்கமாகும்.

மேற்கோள்கள்

வெளி இணைப்புகள் 

தமிழ்நாட்டு புத்தர் கோயில்கள்
இந்திய பௌத்த கோயில்கள்
பௌத்த கோயில்கள்
முகமது சின்வார்

முகமது இப்ராகிம் அசன் சின்வார் (Mohammed Ibrahim Hassan Sinwar) (16 செப்டம்பர் 1975)   காசாக்கரையின் பாலஸ்தீன போராளி இயக்கமான ஹமாஸ் குழுவின் அல்-காசாம் படையணியின் ஒரு முக்கியப் படைத்தலைவர் ஆவார். இவர் 2023 இஸ்ரேல் மீதான ஹமாசின் தாக்குதல்கள்  போன்ற  இஸ்ரேல்-ஹமாஸ் போர்களில் கலந்து கொண்டவர்

ஹாமாசின் தலைவரும்,  2023 இஸ்ரேல் மீதான ஹமாசின் தாக்குதல்களுக்கு மூளையாக செயல்பட்டவரும், 16 அக்டோபர் 2023 அன்று இஸ்ரேலியப் படைகளால் கொல்லப்பட்டவருமான யாகியா சின்வாரின் உடன் பிறந்த சகோதரர் முகமது சின்வார் ஆவார். நவம்பர் 2024 முதல் வாரத்தில் முகமது சின்வார் அலுவலகத்தை இசுரேலிய பாதுகாப்புப் படைகள் சோதனை இட்டது.

போர்த் தொழில் 
2005ஆம் ஆண்டில் முகமது சின்வார் ஹமாஸ் அமைப்பின் கான் யூனிசு படையணி தளபதியாக பொறுப்பேற்றார். 2006ஆம் ஆண்டில் நடைபெற்ற ஒரு மோதலில் முகமது சின்வார், இஸ்ரேல் இராணுவ வீரர் கிலாத் சாலித்தை போர்க் கைதியாக  முகமது சின்வார் பிடித்து வைத்தார்.  2011ஆம் ஆண்டில் போர் கைதிகள் பரிமாற்றத்தின் போது, இஸ்ரேலில் சிறையில் இருந்த யாகியா சின்வார் உள்ளிட்ட 1027 ஹமாஸ் போராளிகளுக்கு ஈடாக, இஸ்ரேல் இராணுவ வீரர் கிலாத் சாலித் விடுவிக்கப்பட்டார்.

யாகியா சின்வாரின் இறப்பை அடுத்து,  முகமது சின்வார் ஹமாஸ் அமைப்பின் அடுத்த தலைவராக வாய்ப்புள்ளதாக கருதப்படுகிறார்.

இதனையும் காண்க
 ஹமாஸ்

மேற்கோள்கள்

1975 பிறப்புகள்
வாழும் நபர்கள்
ஹமாஸ் அமைப்பினர்
பாலஸ்தீன அரசியல்வாதிகள்
சனநாயகத் தமிழ்த் தேசியக் கூட்டணி

சனநாயகத் தெமிழ்த் தேசியக் கூட்டணி (Democratic Tamil National Alliance, DTNA), என்பது இலங்கையில் இலங்கைத் தமிழரைப் பிரதிநிதித்துவப் படுத்தும் ஓர் அரசியல் கூட்டணி ஆகும். இக்கூட்டணி இலங்கைத் தேர்தல் திணைக்களத்தால் அங்கீகரிக்கப்பட்ட ஓர் அரசியல் கட்சி ஆகும். இதன் தேர்தல் சின்னம் குத்துவிளக்கு ஆகும்.

வரலாறு
2008 ஆம் ஆண்டில் தமிழ் சனநாயகத் தேசியக் கூட்டமைப்பு என்ற பெயரில் (TDNA) சனநாயக மக்கள் விடுதலை முன்னணி, ஈழமக்கள் புரட்சிகர விடுதலை முன்னணி (பத்மநாபா அணி), தமிழர் விடுதலைக் கூட்டணி ஆகியன இணைந்து 2008 கிழக்கு மாகாண சபைத் தேர்தல்களில் போட்டியிட்டது. இத்தேர்தலில் இக்கூட்டணி 1.30% வாக்குகளைப் பெற்று, ஒரு இடத்தை மட்டும் (ஆர். துரைரத்தினம்) மட்டக்களப்பு மாவட்டத்தில் பெற்றது.

2009 இல் ஈழப் போர் முடிவுக்குக் கொண்டுவரப்பட்டதை அடுத்து, இலங்கைத் தமிழ் அரசியல் கட்சிகளை ஒன்றிணைக்குமாறு புலம்பெயர் ஈழத்தமிழர் அழுத்தம் கொடுக்கத் தொடங்கினர், எனவே தமிழ் சனநாயகத் தேசியக் கூட்டமைப்பின் புளொட், தவிகூ ஆகிய கட்சிகள் இலங்கைத் தமிழரைப் பிரதிநிதித்துவப்படுத்தும் மிகப்பெரிய அரசியல் குழுவான தமிழ்த் தேசியக் கூட்டமைப்பில் (ததேகூ) இணைந்தன. சுரேஷ் பிரேமச்சந்திரன் தலைமையிலான ததேகூ உறுப்புக் கட்சியான ஈபிஆர்எல்எஃப் (சுரேஷ் பிரிவு) கட்சியின் எதிர்ப்பின் காரணமாக சுகு என்ற டி. சிறீதரன் தலைமையிலான ஈபிஆர்எல்எஃப் (பத்மநாபா பிரிவு) ததேகூ இல் சேர அனுமதிக்கப்படவில்லை. தமிழ் சனநாயகத் தேசியக் கூட்டமைப்பு அதன் பிறகு செயலற்ற நிலையில் இருந்தது.

2022 திசம்பரில், தமிழ் தேசியக் கூட்டமைப்பின் முக்கிய அங்கமான இலங்கைத் தமிழரசுக் கட்சி, 2023 இலங்கை உள்ளாட்சித் தேர்தலில் தனித்து போட்டியிடப் போவதாக அறிவித்தது.. இதற்குப் பதிலடியாக, தமிழ் சனநாயகத் தேசியக் கூட்டமைப்பின் எஞ்சியிருந்த இரண்டு உறுப்பினர்களான புளொட், தமிழீழ விடுதலை இயக்கம் (டெலோ) ஆகிய கட்சிகள் 2023 சனவரி உள்ளாட்சித் தேர்தல்களில் போட்டியிடுவதற்காக "சனநாயகத் தமிழ்த் தேசியக் கூட்டணி" என்ற புதிய கூட்டணியைத் தொடங்கின. இந்தக் கூட்டணியில் ஈபிஆர்எல்எஃப் (சுரேஷ்), தமிழ்த் தேசியக் கட்சி, சனநாயகப் போராளிகள் கட்சி ஆகியவை இந்தக் கூட்டணியில் இணைந்தன.

2024 நவம்பர் 14 இல் நடைபெற்ற 2024 நாடாளுமன்றத் தேர்தலில் இக்கூட்டணி யாழ்ப்பாணம், வன்னி, மட்டக்களப்பு, அம்பாறை ஆகிய தேர்தல் மாவட்டங்களில் சங்குச் சின்னத்தில் தனித்துப் போட்டியிட்டு மொத்தம் 65,382 (0.59%) வாக்குகளைப் பெற்றது. வன்னியில் போட்டியிட்ட டெலோ தலைவர் செல்வம் அடைக்கலநாதன் மட்டுமே நாடாளுமன்றத்திற்குத் தெரிவு செய்யப்பட்டார்.

கூட்டணிக் கட்சிகள்

நடப்பு

தேர்தல் முடிவுகள்

மாகாணசபை

குறிப்புகள்

மேற்கோள்கள்

இலங்கைத் தமிழ்த் தேசிய அரசியல் கட்சிகள்
தமிழ் வழியில் கற்றவர்களுக்கான இட ஒதுக்கீடு

தொடக்கக் கல்வி முதல் உயர்நிலைப் பள்ளிப் படிப்பு (10ஆம் வகுப்பு) வரை அல்லது பட்டயப்படிப்பு வரை அல்லது மேனிலைப் பள்ளி (+12) வரை அல்லது கல்லூரிப் படிப்பு வரை தமிழ் மொழியில் படித்த மாணவ-மாணவியர்களுக்கு  தமிழ்நாடு அரசின்  பணியாளர் தேர்வாணையம் மூலம் நேரடி வேலைவாய்ப்பில் 20%  இட ஒதுக்கீடு வழங்கி 16 ஆகஸ்டு 2021 அன்று தமிழ்நாடு அரசு அரசாணை வெளியிட்டது.

இதனையும் காண்க
 தமிழ்நாட்டில் இட ஒதுக்கீடு

மேற்கோள்கள்

தமிழ்நாட்டில் இட ஒதுக்கீடு
தமிழ்நாடு அரசுத் திட்டங்கள்
தமிழ்நாட்டில் இட ஒதுக்கீடு

தமிழ்நாட்டில் கல்வி மற்றும் அரசு வேலை வாய்ப்புகளில் மொத்த இட ஒதுக்கீடு 69% ஆகும். அதில் பிற்படுத்தப்பட்ட வகுப்பினருக்கு (BC) 26.5%, பிற்படுத்தப்பட்ட முஸ்லீம்கள் (BCM) 3.5%  உள் இடஒதுக்கீடும், மிகவும் பிற்படுத்தப்பட்ட பிரிவினருக்கு (MBC) 20%, பட்டியல் சாதியினருக்கு (SC) 15%, பட்டியல் சாதிகளில் ஒன்றான அருந்ததியருக்கு (SCA 3%  உள் இடஒதுக்கீடும், பட்டியல் பழங்குடியினருக்கு (ST) 1% இடஒதுக்கீடு வழங்கப்படுகிறது.தமிழ்நாட்டில் மிகவும் பிற்படுத்தப்பட்ட வகுப்பினருக்கு 27% இட ஒதுக்கீடு வழங்கப்படுகிறது.  2021ஆம் ஆண்டு முதல் மேற்படி இட ஒதுக்கீட்டின் கீழ் தமிழ் வழியில் கற்றவர்களுக்கான இட ஒதுக்கீடு 20% ஆகும்

தற்போது கீழ்கண்டவாறு தமிழ்நாட்டில் கல்வி மற்றும் அரசு வேலைவாய்ப்புகளில் பின்பற்றப்படும் இட ஒதுக்கீடு முறை பின்பற்றப்படுகிறது.

இதனையும் காண்க
 தமிழ் வழியில் கற்றவர்களுக்கான இட ஒதுக்கீடு
 பிற்படுத்தப்பட்டோர்
 கிரீமிலேயர்
 பொருளாதாரத்தில் நலிந்த பிரிவினர்
 முன்னேறிய வகுப்பினர்

மேற்கோள்கள்

தமிழ்நாட்டில் இட ஒதுக்கீடு
மலேசிய கூட்டரசு சாலை 51

சிரம்பான்-கோலா பிலா சாலை அல்லது மலேசிய கூட்டரசு சாலை 51 (ஆங்கிலம்: Malaysia Federal Route 51; அல்லது Seremban-Kuala Pilah Road); மலாய்: Laluan Persekutuan Malaysia 51 அல்லது Jalan Seremban-Kuala Pilah)  என்பது மலேசியா, நெகிரி செம்பிலான் மாநிலத்தின் சிரம்பான்; கோலா பிலா; மாவட்டங்களில் உள்ள கூட்டரசு சாலை ஆகும்.

நெகிரி செம்பிலான் மாநிலத்தில் மிகவும் பரபரப்பான சாலையாக அறியப்படுகிறது.

பொது

இந்தச் சாலையின் கிலோமீட்டர் 0; சிரம்பான் நகரில் மலேசிய கூட்டரசு சாலை 1-இன் சாலைப் பரிமாற்றத்தில் அமைந்துள்ளது. சிரம்பான் நகரில் தொடங்கும் இந்தச் சாலை, பின்னர் அம்பாங்கான் மற்றும் பாரோய் நகர்ப் பகுதிகளில் மலேசிய கூட்டரசு சாலை 97 -ஐ சந்திக்கிறது. 

அதன் பின்னர் காஜாங்-சிரம்பான் நெடுஞ்சாலை  எனும் LEKAS நெடுஞ்சாலையையும் மற்றும் பெர்சியாரான் செனவாங் 1  எனும் சாலையையும் சந்திக்கிறது.

காராக்-தம்பின் நெடுஞ்சாலை

இதைத் தொடர்ந்து தித்திவாங்சா மலைத்தொடர் வழியாகச் சென்று புக்கிட் புத்துஸ் கிராமப் பகுதியில் உள்ள  புக்கிட் புத்துஸ் சாலையை வெட்டிச் செல்கிறது. அடுத்தக் கட்டமாக செரி மெனாந்தி பகுதியில் உள்ள தெராச்சி சாலை  மற்றும் தஞ்சோங் ஈப்போ சாலை  ஆகிய சாலைகளுக்கு முதன்மைச் சாலையாக அமைகிறது.

இறுதியில் இந்தச் சாலை, காராக்-தம்பின் நெடுஞ்சாலை -ஐ கோலா பிலா நகரத்தில் சந்திக்கிறது.

அமைவு

1920-களில் பிரித்தானியர்களால் இந்தச் சாலை அமைக்கப்பட்டது. 48 மீட்டர் உயரமுள்ள புக்கிட் புத்தூஸ் மேம்பாலம் மலேசியாவின் நான்காவது உயரமான பாலமாகும். புக்கிட் புத்தூஸ் சாலை என்று அழைக்கப்படும் பாரோய் முதல் உலு பெண்டுல் வரையிலான சிரம்பான்-கோலா பிலா சாலை, அதன் குறுகிய மற்றும் ஆபத்தான கூர்மையான சாலை முனைகளுக்குப் பெயர் பெற்றது.

புக்கிட் புத்தூஸ் மேம்பாலம் உட்பட புதிய 6.7 கிமீ புறவழிச்சாலையின் கட்டுமானம் 2006=ஆம் ஆண்டு தொடங்கப்பட்டு 2009-ஆம் ஆண்டின் தொடக்கத்தில் நிறைவடைந்தது. நவம்பர் 2009-இல் புறவழிச்சாலை போக்குவரத்துக்கு திறக்கப்பட்டது. பழைய சிரம்பான்-கோலா பிலா சாலை;  புக்கிட் புத்தூஸ் லாமா சாலை  என மீண்டும் அரசிதழில் வெளியிடப்பட்டது.

சாலைத் தரம்

இந்த  நெடுஞ்சாலையின் பெரும்பாலான பகுதி, ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க

 செனவாங்
 பாரோய்
 செரி மெனாந்தி
 கோலா பிலா

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
இசுகந்தர் கடற்கரை நெடுஞ்சாலை

இசுகந்தர் கடற்கரை நெடுஞ்சாலை அல்லது மலேசிய கூட்டரசு சாலை   (ஆங்கிலம்: Malaysia Federal Route 52; அல்லது Iskandar Coastal Highway) (ICH); (முன்னர்: ஜொகூர் பாரு மேற்கு கடற்கரை பூங்கா சாலை (Johor Bahru West Coast Parkway); மலாய்: Laluan Persekutuan Malaysia 52 அல்லது Lebuhraya Pesisir Pantai Iskandar (LPPI); என்பது மலேசியா, ஜொகூர் மாநிலத்தின் ஜொகூர் பாரு மாவட்டத்தில் உள்ள கூட்டரசு சாலை ஆகும்.

ஜொகூர் பாரு மாநகரத்தில் தற்போது மிகவும் பரபரப்பான சாலைகளில் இதுவும் ஒன்றாகும்.

பொது

இசுகந்தர் கடற்கரை நெடுஞ்சாலையின் கிலோமீட்டர் 0; இசுகந்தர் புத்திரியில் உள்ள லேடாங் வட்டச்சுற்று வழியில் அமைந்துள்ளது. இது ஒரு கட்டணமில்லா நெடுஞ்சாலை; மற்றும் இசுகந்தர் மலேசியா திட்டத்தின் ஒரு பகுதியாகும்.

இசுகந்தர் கடற்கரை நெடுஞ்சாலை என்பது இசுகந்தர் மலேசியாவில் கிழக்கு-மேற்கு நோக்கிய ஐந்தாவது அதிவேக நெடுஞ்சாலை ஆகும். 

இசுகந்தர் மலேசியாவில் உள்ள இதர நெடுஞ்சாலைகள்: 

  பாசிர் கூடாங் நெடுஞ்சாலை - (Pasir Gudang Highway)
  பொந்தியான்-ஜொகூர் பாரு இணைப்பு - (Pontian–Johor Bahru Link)
  செனாய்-தெசாரு விரைவுச்சாலை - (Senai–Desaru Expressway)
  ஜொகூர் பாரு கிழக்கு கடற்கரை நெடுஞ்சாலை - (Johor Bahru East Coast Highway)

அமைவு
இசுகந்தர் கடற்கரை நெடுஞ்சாலை என்பது ஜொகூர் பாரு மேற்கு கடற்கரை பூங்கா சாலை (Johor Bahru West Coast Parkway) என்று அழைக்கப்பட்டது. 8 கிமீ (5 மைல்) நீளம் கொண்ட அந்தக் கடற்கரை பூங்கா சாலை, சுகூடாய் நெடுஞ்சாலை கட்டப்படுவதற்கு முன்பு மலேசிய கூட்டரசு சாலை 1-இன்  ஒரு பகுதியாக இருந்தது.

இருப்பினும், 1965-இல் மலேசியாவிலிருந்து சிங்கப்பூர் பிரிந்த பிறகு, சிங்கப்பூர் மக்களுக்கான வணிக மையமாக ஜொகூர் பாரு மாற்றம் கண்டது. அதன் காரணமாக சுகூடாய் நெடுஞ்சாலை கட்டப்படுவதற்கு முக்கியத்துவம் வழங்கப்பட்டது. அதன் தொடர்ச்சியாக இசுகந்தர் கடற்கரை நெடுஞ்சாலை உருவாக்கப்பட்டது.

சாலைத் தரம்

இந்த  நெடுஞ்சாலையின் பெரும்பாலான பகுதி, ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க

 செனவாங்
 பாரோய்
 செரி மெனாந்தி
 கோலா பிலா

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
ரிங்கி கன்னா

ரிங்கிள் கன்னா (Rinke Khanna) (பிறப்பு ரிங்கிள் சதின் கன்னா ; 27 சூலை 1977) ஓர் இந்திய நடிகை ஆவார்.   இவர் நடிகை டிம்பிள் கபாடியா மற்றும் நடிகர் ராசேசு கன்னாவின் இளைய மகள் ஆவார். இவருக்கு ட்விங்கிள் கன்னா என்ற சகோதரி உள்ளார். இவர் பியார் மே கபி கபி (1999) திரைப்படத்தில் அறிமுகமானார். இவர் தனது இயற்பெயரான ரிங்கிள் என்ற பெயரை ரிங்கி என்று மாற்றினார். முசே குச் கெக்னா கை என்ற திரைப்படத்தில் துணை கதாபாத்திரத்தில் நடித்தார். 
1975 பிறப்புகள்வாழும் நபர்கள்இந்தித் திரைப்பட நடிகைகள்

ஆரம்பகால வாழ்க்கை
கன்னா 27 சூலை 1977 இல் மும்பையில் பிறந்தார். தந்தை ராசேசு கன்னா மற்றும் தாயார் டிம்பிள் கபாடியா ஆகியோருக்கு பிறந்தார். இவர்கள் இருவரும் திரையுலகைச் சார்ந்தவர்கள். இவர் பெற்றோரின் இளைய மகள் ஆவார். இவரது மூத்த சகோதரி ட்விங்கிள் கன்னாவும் ஓர் நடிகை ஆவார். இவர் 8 பிப்ரவரி 2003 இல் சமீர் சரணை மணந்தார் மற்றும் லண்டனில் தனது கணவர் மற்றும் குழந்தைகளுடன் வசித்து வருகிறார்.

திரைப்படங்கள்

மேற்கோள்கள்
மலேசிய கூட்டரசு சாலை 53

சிரம்பான்-போர்டிக்சன் சாலை அல்லது மலேசிய கூட்டரசு சாலை  (ஆங்கிலம்: Malaysia Federal Route 53; அல்லது Seremban–Port Dickson Road); மலாய்: Laluan Persekutuan Malaysia 53 அல்லது Jalan Seremban–Port Dickson) என்பது மலேசியா, நெகிரி செம்பிலான் மாநிலத்தில் உள்ள கூட்டரசு சாலை ஆகும்.

இந்தச் சாலை 33.2 கிமீ (20.6 மைல்) நீளம் கொண்டது; மற்றும் நெகிரி செம்பிலான் மாநிலத்தின் தலைநகரமான சிரம்பான் நகரத்தையும் போர்டிக்சன் கடற்கரை நகரத்தையும் இணைக்கிறது.

1998-ஆம் ஆண்டில், சிரம்பான்-போர்டிக்சன் நெடுஞ்சாலை (Seremban–Port Dickson Highway)  கட்டப் படுவதற்கு முன்பு, சிரம்பான்-போர்டிக்சன் சாலையே முதன்மைச் சாலையாக விளங்கியது.

பொது

இந்தச் சாலையின் கிலோமீட்டர் 0; போர்டிக்சன் நகரில், மலேசிய கூட்டரசு சாலை 5-இன் சாலைப் பரிமாற்றத்தில் உள்ளது. கிலோமீட்டர் 0 நினைவுச்சின்னம், போர்டிக்சன் நகரில் உள்ள பகாரு சாலையின் (Jalan Baharu) போஸ் மலேசியா (Pos Malaysia) அஞ்சல் நிலையத்திற்கு அருகில் அமைக்கப்பட்டுள்ளது.

1990-களில் இருந்து 2000-கள் வரை, சிரம்பான்-போர்டிக்சன் கூட்டரசு சாலை கடுமையான நெரிசலில் சிக்கித் தவித்தது. அதன் காரணமாகத்தான் தற்போதைய சிரம்பான்-போர்டிக்சன் நெடுஞ்சாலை (Seremban–Port Dickson Highway) புதிதாகக் கட்டப்பட்டது. 

பழைய சாலையில் ஆபத்தான சாலை முனைகள் இருந்தன. புதிய நெடுஞ்சாலை கட்டப்பட்ட பின்னர் ஆபத்துகளும் விபத்துகளும் குறைந்துள்ளன.

அமைவு

சாலைத் தரம்

இந்தக் கூட்டரசு சாலையின் பெரும்பாலான பகுதி, ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க
 மம்பாவ் 
 லாபு
 நீலாய்
 சிலியாவ்
 சிப்பாங்
 லுக்குட்
 போர்டிக்சன்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
பொருளாதாரத்தில் பின்தங்கிய முன்னேறிய வகுப்பினருக்கான இட ஒதுக்கீடு

பொருளாதாரத்தில் பின்தங்கிய முன்னேறிய வகுப்பினருக்கான இட ஒதுக்கீடு, இந்திய அரசு பொருளாதாரத்தில் பின்தங்கிய முன்னேறிய வகுப்பினருக்கு உயர் கல்வி நிறுவனங்கள் மற்றும் மத்திய அரசு வேலைவாய்ப்பில் 10% இட ஒதுக்கீடு வழங்கியுள்ளது. இதற்காக சனவரி 2019ஆம் ஆண்டில் நாடாளுமன்றத்தின் இரு அவைகளில்  124-வது அரசியலமைப்புச் திருத்தச் சட்டம் நிறைவேற்றப்பட்டது. முன்னேறிய வகுப்பில் உள்ள ஏழைகளுக்கு 10% இட ஒதுக்கீடு சட்டம் 14 சனவரி 2019 முதல் நடைமுறைக்கு வந்தது.

இட ஒதுக்கீடு பெற தகுதியுடையவர்கள் 
முன்னேறிய வகுப்பில் உள்ளவரின் ஆண்டு வருமானம் ரூபாய் .8 இலட்சத்துக்கும் கீழ் வருமானம் பெறுவோர் 10% இட ஒதுக்கீடு பெற தகுதி உடையவர்கள்.அதேநேரத்தில் ஐந்து ஏக்கருக்கு மேல், வேளாண்மை நிலம் வைத்திருப்போர், நகராட்சி பகுதிகளில் 
1000 சதுர அடிக்கு மேல்  குடியிருப்பு வீடு வைத்திருப்பவர்கள், சில குறிப்பிட்ட நகராட்சிப் பகுதிகளில் 100 சதுர கெஜத்திற்கும் மேல்  வீட்டு மனை வைத்திருப்பவர்கள் மற்றும் சில குறிப்பிட்ட நகராட்சிகளில் 200 சதுர கெஜத்திற்கும் மேல் வீட்டு மனை வைத்திருப்பவர்களுக்கு 10% இட ஒதுக்கிடு பொருந்தாது.

விதி விலக்கு
மத்திய அரசின் நேரடித் தேர்வில் குரூப் ஏ மற்றும் அதற்கும் கீழான அறிவியல் மற்றும் தொழில் நுட்ப பதவியிடங்களுக்கு 10% இட ஒதுக்கீடு முறை பொருந்தாது.

மாநிலங்களில் 10% இட ஒதுக்கீடு
பொதுப்பிரிவினரின் ஏழைகளுக்கு 10% இட ஒதுக்கீட்டிற்கு மாநில அரசுகளே முடிவு  எடுக்கலாம் என  இந்திய அரசு கூறியுள்ளது.

பொருளாதாரத்தில் பின்தங்கியவருக்கான சான்றிதழ்
பொருளாதாரத்தில் பின்தங்கியவருக்கான இட ஒதுக்கீடு பெற அதற்கான வருமானச் சான்றிதழ் மற்றும் சொத்துச் சான்றிதழை வருவாய்த் துறை வட்டாட்சியர் அலுவலகத்தில் பெற வேண்டும். மேலும் வருமானச் சான்றிதழ் பெறுவதற்கு அனைத்து குடும்ப உறுப்பினர்களின் வருவாயை கணக்கிட்டே அளிக்க வேண்டும் என, வட்டாட்சியர்களுக்கு தமிழ்நாடு அரசு உத்தரவிட்டுள்ளது.

இதனையும் காண்க
 இந்தியாவில் இட ஒதுக்கீடு
 தமிழ்நாட்டில் இட ஒதுக்கீடு
 ஜம்மு காஷ்மீரில் இட ஒதுக்கீடு

மேற்கோள்கள்

இந்தியாவில் இட ஒதுக்கீடு
காசியப் பந்து

காசியப் பந்து (Kashyap Bandhu, மார்ச் 1899 - 18 திசம்பர் 1985), காசுமீரில் சிறீநகரிலிருந்து 40 கிமீ தொலைவில் உள்ள குயர் எனும் இடத்தில் பிறந்தார், இவரது பெற்றோர்கள் இவருக்கு தாரா சந்த் என்று பெயரிட்டனர். இவர் ஓர்  அரசியல் தலைவரும் சமூக சீர்திருத்தவாதி ஆவார்.

தொடக்க வாழ்க்கை 
காசியப் 1931 இல் யுவக் சபையில் சேர்ந்தார். அப்போது அவருக்கு வயது 20 ஆகும். குவெட்டாவில் நகரில் ஆரிய சமாஜத்தை  தழுவினார். இவர் தனது இயற் பெயரான தாரா சந்த் கவுல் என்ற பெயரை காசியப் பந்து என்று மாற்றிக்கொண்டார். இவர் லாகூரில் உள்ள ஓர் சமாசிஸ்ட் கல்வி நிறுவனத்தில் விசுவ பந்துவின் கீழ் சமசுகிருதம் மற்றும் புனித நூல்களை படித்தார். 1929 இல் பிரோசுபூரில் குடியேறிய காசுமீர் பண்டிதர் விசுணு தத்தாவின் மகள் விமலா தேவியைக் காதலித்து திருமணம் செய்துகொண்டார்.

அரசியல் வாழ்க்கை 
சிறிது காலத்திற்குப் பிறகு அவர் வேலையை விட்டுவிட்டு லாகூருக்குச் சென்றார். அவர் ஆரிய சமாசத்தின் செல்வாக்கின் கீழ் வந்து லாகூரில் உள்ள வ்ரஜானந்த் ஆசிரமத்தில் சேர்ந்தார்.

சமூக சீர்திருத்தங்கள் 
பந்து 1931 இல்  காசுமீருக்குத் திரும்பினார். காசுமீருக்குத்  திரும்பிய பிறகு அவர் பிரேம் நாத் பசாசு (Prem Nath Bazaz), சிவ் நரேன் ஃபோதேதர் (Shiv Narain Fotedar) மற்றும் சியா லால் கிலம் (Jia Lal Kilam) ஆகியோருடன் இணைந்து "யுவக் சபா" (Yuvak Sabha) ஒன்றை ஏற்பாடு செய்தார். பெண்களின் பிரச்சினைகளுக்கு புதிய உத்வேகத்தை அளித்தார். காஷ்மீரி பண்டிட் பெண்களிடையே ஆடையில் மாற்றம், ஒரு புதிய தோற்றம், பெண்கள் விகாரமான மற்றும் அன்னிய ஆடைகளை அணியும் பழக்க வழக்கங்களை நிராகரிக்குமாறு கேட்டுக் கொண்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
இந்திய சமுதாய மறுமலர்ச்சியாளர்கள்
ஜம்மு காஷ்மீர் அரசியல்வாதிகள்
1985 இறப்புகள்
1899 பிறப்புகள்
அருந்ததியர் இட ஒதுக்கீடு

மு. கருணாநிதியின் இறுதி ஆட்சிக் காலத்தில் (13 மே 2006 – 15 மே 2011) தமிழ்நாடு அரசு, 2009ஆம் ஆண்டில் பட்டியல் சமூகத்தவர்களுக்கு ஒதுக்கப்பட்ட  18% இட ஒதுக்கீட்டிலிருந்து, மிகவும் ஒடுக்கப்பட்ட பட்டியல் சமூகமான அருந்ததியர்களுக்கு   3% உள் இட ஒதுக்கீடு வழங்கப்பட்டது. இதனை எதிர்த்து பலர் நீதிமன்றத்திற்கு சென்றனர். இறுதியில் 3 ஆகஸ்ட் 2024 அன்று இந்திய உச்ச நீதிமன்றத்தில் அரசியல் சாசன அமர்வு, பட்டியலின அருந்ததியர் சமூகத்திற்கு தமிழ்நாடு அரசு அறிவித்த  3% உள் ஒதுக்கீடு வழங்கியது சரியே என தீர்ப்பளித்தது.

மேற்கோள்கள்

தமிழ்நாட்டில் இட ஒதுக்கீடு 
இந்தியாவில் இட ஒதுக்கீடு